Politsiya qo‘lga olinganlardan 150 mln von (130 ming dollar) mablag‘ni musodara qilgan. Foto: AP Janubiy Koreyaning Pusan shahri politsiyasi odam savdosida gumon qilingan 27 kishini qo‘lga oldi. Bu haqda Yohnhap agentligi xabar berdi. Politsiya ma’lumotiga ko‘ra, ular 2020 yil martdan 2021 yil sentyabrgacha Pusan va Ulsan shaharlari hamda Kyonsan-Namdo provinsiyasida qo‘shmachilik bilan shug‘ullangan. Qayd etilishicha, qo‘lga olinganlardan biri sud xavfsizlik xizmati xodimi hisoblanadi. U fohishaxona tashkil etish, boshqa jinoiy guruhlar bilan aloqa o‘rnatish, fuqarolarga hujum qilishda gumonlanmoqda. Politsiya qo‘lga olinganlardan 150 mln von (130 ming dollar) mablag‘ni musodara qilgan.